Diari Oficial de la Generalitat Valenciana


Sumari del DOGV 4122, del 07-11-2001 (2001/10385)

ORDRE de 26 d'octubre de 2001, de la Conselleria de Benestar Social, per la qual es convoca el Premi Valencià a la Solidaritat i el Voluntariat corresponent a l'edició de l'any 2001.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4122

Data del DOGV
:   07-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10952


Data del document
:   26-10-2001

Organisme emissor
:   Conselleria de Benestar Social

Tipus de document
:   Ordre

Descriptors 

:   * premi cultural
    * distinció honorífica
    * voluntariat social

ORDRE de 26 d'octubre de 2001, de la Conselleria de Benestar Social, per la qual es convoca el Premi Valencià a la Solidaritat i el Voluntariat corresponent a l'edició de l'any 2001. [2001/M10699]
  
Exposició de motius
  
L'any 2001 ha sigut proclamat per l'Assemblea General de l'Organització de les Nacions Unides (ONU) Any Internacional del Voluntariat.
  
D'acord amb aquesta resolució i amb l'objectiu explícit de posar en relleu la important contribució social del servei voluntari, el Govern Valencià, atenent al Programa de Voluntaris de les Nacions Unides que estableix com a objectius específics de l'any un major reconeixement de l'acció voluntària i la promoció del voluntariat, va aprovar el Decret 159/2001, de 15 d'octubre, (DOGV núm. 4.110, de 19.10.2001), pel qual es crea el Premi Valencià a la Solidaritat i el Voluntariat, com a reconeixement manifest de la contribució de les organitzacions de voluntariat a la construcció d'una societat més justa i solidària.
  
La commemoració de l'Any Internacional del Voluntariat resulta el marc privilegiat per a convocar la primera edició de l'esmentat premi.
  
Atés allò exposat i en virtut de les facultats atribuïdes pel Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, la Llei 4/2001, de 19 de juny, del Voluntariat, que faculta el Govern Valencià per a l'adopció de mesures adequades per a promoure i fomentar el voluntariat i el Decret 159/2001, de 15 d'octubre, del Govern Valencià, pel qual es crea el Premi Valencià a la Solidaritat i el Voluntariat,
  
ORDENE
  
Article 1
  
Es convoca la primera edició del Premi Valencià a la Solidaritat i el Voluntariat, corresponent a l'any 2001, d'acord amb la seua proclamació com a Any Internacional del Voluntariat per l'Assemblea General de l'Organització de les Nacions Unides.
  
Article 2
  
S'estableix per a aquesta convocatòria del premi una dotació pressupostària de 2.500.000 pessetes (15.025,30 euros), que anirà a càrrec de l'aplicació pressupostària 26.07.613.14.7, línia de subvenció T4966, del pressupost per a l'exercici 2001.
  
Es concedirà un únic premi de 500.000 pessetes (3.005,06 euros) i un diploma acreditatiu de la Generalitat Valenciana per a cadascun dels àmbits esmentats en el l'article 3 del Decret 159/2001, de 15 d'octubre, del Govern Valencià, a entitats de trajectòria solidària acreditada, els treball de les quals haja destacat al llarg de l'any actual en la seua corresponent àrea d'activitat.
  
Article 3
  
D'acord amb el Decret 159/2001, de 15 d'octubre, del Govern Valencià, podran concórrer al premi totes aquelles organitzacions o entitats sense ànim de lucre que tot estant legalment constituïdes, tinguen personalitat jurídica pròpia, no tinguen ànim de lucre i desenvolupen activitats i programes d'interés general que impliquen un compromís a favor de la societat o de la persona, de caràcter cívic, social, cultural, educatiu, de cooperació al desenvolupament, científic, esportiu, de defensa i protecció del medi ambient, de protecció civil, o qualsevol altre de naturalesa semblant.
  
Les entitats de voluntariat que adopten forma jurídica d'associació o de fundació hauran d'estar inscrites en els corresponents registres d'associacions o de fundacions de l'administració de la Generalitat Valenciana.
  
La concurrència al premi es determinarà si s'ha distingit al llarg de l'any per les seues activitats en algun dels àmbits següents:
  
a) Voluntariat social
  
b) Voluntariat comunitari
  
c) Voluntariat cultural
  
d) Voluntariat ambiental
  
e) Voluntariat de cooperació internacional
  
Article 4
  
D'acord amb allò disposat en el Decret 159/2001, de 15 d'octubre, del Govern Valencià, en tots els casos, la candidatura haurà d'estar avalada per una altra institució o entitat, que haurà de ser la que sol·licite el premi per a la seua candidata.
  
La sol·licitud constarà d'una exposició raonada de motius pels quals la institució o entitat mentora considera la seua organització candidata com a creditora al premi, en virtut del treball global desenvolupat en el seu àmbit concret d'actuació, així com una memòria ?l'extensió de la qual no superarà els cinc fulls- en què es reculla l'acció concreta, de les realitzades al llarg de l'any 2001, que es considera mereixedora del premi. Si es tracta d'actuacions de caràcter interanual, s'insistirà en aquells aspectes destacables d'aquest any que possibiliten una garantia en la continuïtat de l'acció.
  
Aquesta documentació haurà de ser presentada en la Direcció General de Serveis Socials o en les corresponents direccions territorials de Benestar Social, dins del termini establit, que començarà l'endemà de la publicació de la convocatòria en el Diari Oficial de la Generalitat Valenciana i finalitzarà el 15 de novembre de 2001.
  
Article 5
  
Per a aquesta edició del premi, el jurat estarà format per membres del Comité de la Comunitat Valenciana per a l'Any Internacional del Voluntariat, d'acord amb la distribució següent:
  
- President: el conseller de Benestar Social, senyor Rafael Blasco Castany
  
- Vicepresidenta: la directora general de Serveis Socials, senyora Mª Luisa Gracia Giménez.
  
- Vocals:
  
- Un vocal en representació de la Plataforma Valenciana d'Entitats de Voluntariat Social, plataforma que agrupa un gran nombre d'entitats que desenvolupen activitats de voluntariat a la Comunitat Valenciana.
  
- Tres vocals en representació de les entitats no governamentals que desenvolupen activitas de voluntariat a la Comunitat Valenciana, elegits per i entre les entitats Creu Roja, Cáritas, Intermón.
  
- Tres vocals, un per l'àmbit universitari, senyora Adela Cortina, l'altre per l'empresarial, senyor José Pérez Gómez i un tercer pel del voluntariat, senyora Esther Fonfria Novella.
  
- Secretària: actuarà com a secretària del jurat, amb veu però sense vot, la senyora Nieves Dios Ibañez, secretària del Comité de la Comunitat Valenciana per a l'Any Internacional del Voluntariat.
  
Article 6
  
Es delega en la directora de Serveis Socials la resolució d'aquesta convocatòria, la qual es dictarà partint del veredicte vinculant del jurat i esgotarà la via administrativa.
  
El termini màxim per a dictar resolució serà un dia abans del lliurament del Premi, que es realitzarà en un acte públic organitzat amb aquesta finalitat.
  
Article 7
  
El premi es donarà a conéixer, en acte públic, el dia 5 de desembre, amb motiu de la celebració del Dia Internacional del Voluntariat.
  
Disposicions finals
  
Primera
  
S'autoritza la directora general de Serveis Socials a dictar totes aquelles instruccions que siguen necessàries en el desenvolupament d'aquesta ordre.
  
Segona
  
Contra les bases d'aquesta convocatòria, es podrà interposar recurs de reposició davant l'òrgan que l'ha dictat, en el termini d'un mes comptador des de l'endemà de la seua publicació , o bé directament recurs contenciós administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, d'acord amb allò disposat en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que puguen interposar qualsevol altre recurs que consideren convenient.
  
València, 26 d'octubre de 2001
  
El conseller de Benestar Social,